2.8.2023
SL
Uradni list Evropske unije
C 273/13
— celinskemu, ki je odgovoren za včasih uničujoče zmrzali in osončenost, ki spodbuja zorenje grozdja poleti.
Človeški dejavniki Žganje „Eau-de-vie de vin de la Marne / Fine champenoise“ je tradicionalno pridobljeno iz vin, proizvedenih v okviru kontrolirane označbe porekla „Champagne“ predvsem iz treh šampanjskih sort vinske trte: chardonnay, pinot noir in meunier.
Ob pedoklimatskih razmerah na območju ter lokalnih praksah trgatve, stiskanja grozdja in vinifikacije, usmerjenih v proizvodnjo penečih vin, imajo vina široko paleto arom, ki izhaja iz raznolikosti sort, določene vsebnosti kislin in razmeroma majhnega deleža alkohola, ki omogoča znatno koncentracijo arom.
Vina, uporabljena za destilacijo, se odvzamejo v različnih fazah proizvodnje vin s kontrolirano označbo porekla „Champagne“: zlasti v fazi stiskanja, izbire osnovnih vin po kakovosti, degoržiranja.
Zato imajo različne lastnosti, ki prispevajo k aromatični izvirnosti žganja „Eau-de-vie de vin de la Marne / Fine champenoise“.
Destilacijo izvajajo destilaterji s fiksno lokacijo sredi vinogradov, ki destilirajo, donegujejo in tržijo sami in prek šampanjskih vinogradnikov ali trgovcev, ali potujoči destilaterji, ki delajo za račun vinogradnikov.
Vzročna povezava Glavne lastnosti žganja „Eau-de-vie de vin de la Marne / Fine champenoise“ izvirajo iz surovine zanj, ki izhaja iz proizvodnje v okviru kontrolirane označbe porekla „Champagne“.
Povezava z geografskim območjem „Eau-de-vie de vin de la Marne / Fine champenoise“ temelji na naslednjih dejavnikih.
Posebna kakovost grozdja, pridelanega v Šampanji: Izvirnost šampanjskih vinogradov izhaja iz njihove lege na severu.
Zaradi pedoklimatskih razmer na geografskem območju se je razvil zelo poseben način obdelovanja vinograda, ki se kaže zlasti v izboru sort vinske trte.
Tri glavne sorte so chardonnay B (29 % vinogradov), pinot noir N (38 %) in meunier N (32 %).
Te sorte v povezavi z razmerami na območju zagotavljajo surovino, za katero sta značilna dobra uravnoteženost kislin in potencialnega alkohola ter majhen delež alkohola.
Te lastnosti, zlasti delež alkohola, so ugodne za proizvodnjo žganja: ker je delež čistega alkohola manjši, ima žganje večjo koncentracijo arom.
Paleta sort vinske trte prinaša dodatno raznolikost arom.
Uporaba vin, ki izhajajo iz proizvodnje penečih vin: Lokalne prakse trgatve, stiskanja grozdja in vinifikacije so usmerjene izključno v proizvodnjo penečega vina.
Vina, uporabljena za proizvodnjo žganja „Eau-de-vie de vin de la Marne / Fine champenoise“, se odvzamejo v različnih fazah proizvodnje vin s kontrolirano označbo porekla „Champagne“: zlasti v fazi stiskanja, izbire osnovnih vin po kakovosti, degoržiranja.
Zato imajo različne lastnosti, ki prispevajo k aromatični izvirnosti žganja „Eau-de-vie de vin de la Marne / Fine champenoise“.
Znanje destilaterjev in vinarjev prispeva k temu, da žganje „Eau-de-vie de vin de la Marne / Fine champenoise“ v celoti izraža arome, ki izvirajo iz te surovine, naj gre za bela žganja z zelo cvetličnimi notami, rahlo vinskimi, in notami sadja z belim mesom (jabolko, hruška), ali pa starana žganja, ki imajo glede na različne stopnje staranja „Eau-de-vie de vin de la Marne / Fine champenoise“ note lesa, vanilje, opečenca in svetlega tobaka.
Povezava na specifikacijo proizvoda https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5